Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8965

b) ATTITŰDÖK  Legyen nyitott az új problémahelyzetek és új fogalmak iránt. Szeressen problémákon gondolkodni, többféle megoldást kieszelni.  Szívesen működjön együtt társaival; legyen kész mások megoldását, gondolatmenetét meghallgatni és megérteni, saját gondolatmenetét másokkal megosztani, véleményét vállalni, annak hiányosságait felismerni és ez alapján megváltoztatni. Szemlélje kritikailag mások gondolatmenetét, vitázzon érvelve, személyes sértődések és sértések elkerülésére törekedve, más véleményét tolerálva.  Álljon készen a kudarcok kezelésére, menedzsmentjére, a személyes megvetettség és a kudarc különválasztására. Nyerjen önbizalmat az esetleges sikerekből. Örüljön mások sikereinek.  Váljon érdeklődővé a jelenleg használt fogalmak, eljárások múltbeli gyökerei, a matematikatörténet érdekességei iránt.  Legyen igénye az állításokkal kapcsolatban azok bizonyítására.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes